**TARPTAUTINIO RUN ALYTUS 100 KM. BĖGIMO IR**

**LIETUVOS 100 KM ČEMPIONATO NUOSTATAI**

**BENDROJI DALIS**

Sporto ir laisvalaikio klubas "Ednis" , Lietuvos lengvosios atletikos federacija 2022 m. liepos 03 d. rengia tarptautinį **Run Alytus 100 km** bėgimą bei Lietuvos 100 km bėgimo čempionatą.

Registracijos sistemą nuomoja ir prižiūri Sporto renginiai.

**TIKSLAI IR UŽDAVINIAI**

Run Alytus 100 km bėgimas yra skirtas populiarinti ilgųjų distancijų bėgimą ir lengvąją atletiką Lietuvoje.

Gausinti masinių sporto renginių kiekį Alytuje

Didinti miesto gyventojų aktyvumą.

Skatinti bėgimą, kaip sveiką gyvenimo būdą.

Išaiškinti pajėgiausius įvairių amžių grupių bėgikus.

**RENGINIO ORGANIZATORIŲ ATSAKOMYBĖ IR PAREIGOS**

Registruoti renginio dalyvius, pagaminti ir išduoti numerius;

Paruošti varžybų trasą;

Reklamuoti renginį bei vykdyti viešųjų ryšių kampaniją, siekiant populiarinti renginį ir sutraukti kuo didesnį skaičių dalyvių.

Pakitus epidimiologiniai situacijai šalyje, organizatoriai pasilieka sau teisę renginį perkelti į 2023 m.

**VARŽYBŲ VIETA, LAIKAS IR NUOTOLIAI**

Varžybų vieta: 2022 m. liepos 3 d., Alytus, Dainų Slėnis

Varžybų laikas ir nuotoliai:

2.1. 6.00 val. – 100 km ir 50 km rungčių startas;

2.2. 6.00 val. – 10x10 km estafetės rungties startas;

2.3. 15.00 val. – 2x10 km estafetės rungties startas.

10 km virtualus bėgimas

**LAIKO LIMITAS**

50 km, 100 km, 10x10 km rungčių bėgimo limitas – 13 val.

**DALYVIAI**

**50 ir 100 km** bėgimo varžybose gali dalyvauti bėgikai kurie **varžybų dieną turi - 18 metų**. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų, bei tai patvirtinę savo parašu. Bėgikai, atsiimdami numerį, privalo turėti asmens dokumentą.

**10x10 km ir 2x10 km** **estafetės** rungtyje gali dalyvauti visi norintis. Visi dalyviai bėgime dalyvauja laisva valia ir niekieno neverčiami ir prisiima visą su dalyvavimu bėgime susijusią (tame tarpe su įvairiais sveikatos sutrikimais ir pan.) riziką bei įsipareigoja dėl to nereikšti renginio organizatoriams jokių pretenzijų, bei tai patvirtinę savo parašu. Bėgikai, atsiimdami numerį, privalo turėti asmens dokumentą. Į komandas estafetės dalyviai susiburia patys, organizatoriai komandų iš pavienių dalyvių neburia.

**10x10 km (2x10 km) estafetės aprašymas**: 1 etapo dalyvis nešasi estafetinę lazdelę kuria privalo perduoti TIK specialiai tam įrengtame sektoriuje kito etapo bėgikui. 2 etapo bėgikas startuoja perėmęs estafetinę lazdelę iš 1 bėgiko ir t.t.. komandų dalyviai turi patys pasiskaičiuoti kito etapo starto laiką pagal savo komandos dalyvių pajėgumą. Paskutinis (10) finišavęs bėgikas estafetinę lazdelę gražina varžybų teisėjams. Estafetinės komandos dalyvis gali startuoti tik vienos komandos sudėtyje. Komandos dalyvis gali įveikti tik vieną etapą. Už nepilnamečius, dalyvaujančius renginyje atsako jų tėvai, globėjai arba treneris. Kiekvienas dalyvis užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai be atskiro sutikimo naudoti rinkodaros tikslais.

10 km virtualus bėgimas:

Laiką bėgimo dalyviai matuoja savarankiškai bėgdami savo pasirinktoje saugioje trasoje, naudodami bet kokią viešai ir laisvai prieinamą sporto programėle (pvz.: Strava, Nike Run Club, Garmin ir kitos), išmaniųjų laikrodžių nuotraukos ir pan., svarbiausia, kad aiškiai būtų matomas įveiktas atstumas ir laikas.

Virtualių varžybų dalyviai savo asmeniniu rezultatu, nuotrauka privalo pasidalinti renginio įvykyje: https://www......

Dalyvis savo pasirinktą trasą turi įveikti liepos 2-3 dienomis. Rezultatai patvirtinami, tikslinami bei įtraukiami į protokolą iki liepos 20 dienos.

Jūsų pasiektas rezultatas bus viešai skelbiamas oficialiame varžybų protokole ir varžybų puslapyje, skiltyje „Rezultatai“.

Finišavus Vilnius 100 km virtualioje 10 km rungtyje ir pateiktus rezultatą, Jums Jūsų nurodytu paštu bus išsiųstas medalis. Dalyviai norintis gauti medalį paštu privalo užpildyti šią lentelę - SPAUSTI ČIA. Dalyvio medaliai bus atsiųsti iki rugpjūčio 10 d.

**100 km dalyvių amžiaus grupės:**

|  |  |  |  |
| --- | --- | --- | --- |
| V40 | 1973-1982 m. | M40 | 1973-1982 m. |
| V50 | 1963-1972 m. | M50 | 1963-1972 m. |
| V60 | 1953–1962 m. | M60 | 1953–1962 m. |
| V70 | 1952 ir vyresni | M70 | 1952 ir vyresnės |

**SPECIALIOS SĄLYGOS IR APRIBOJIMAI**

Registruotis į bet kurią rungtį galima tik savo vardu. Savo numerį perduoti kitam dalyviui draudžiama. Tokiu atveju dalyviai bus diskvalifikuojami, o rezultatai į varžybų protokolą neįtraukiami. Kiekvienas dalyvis, varžybose privalo turėti ant marškinėlių tvarkingai pritvirtintą numerį. Numeris turi būti ant marškinėlių priekio (krūtinės), aiškiai matomoje vietoje. Dalyviams bei juos palaikantiems asmenims griežtai draudžiama naudoti bet kokias transporto priemones, pvz.: dviračius, riedučius, riedlentes, ir kitas ratuotas transporto priemones. Dalyviai, pažeidę šį nuostatų punktą, bus diskvalifikuojami.

Renginio metu draudžiama trasoje vedžiotis bet kokius gyvūnus. Varžybų dalyviams nors kiek nukrypti nuo bėgimo trasos (be teisėjo leidimo) yra draudžiama. Dalyviai, pažeidę šią taisyklę, bus diskvalifikuojami.

Bet kokios dalyvių pretenzijos turi būti pateiktos raštu varžybų vyr. teisėjui ne vėliau kaip per 30 minučių po varžybų pabaigos. Dalyvis, pateikdamas pretenziją, privalo sumokėti 30 € mokestį, kuris grąžinamas tik tuo atveju, jeigu apeliacinė komisija (maratono direktorius, vyr. teisėjas) pretenziją patenkins. Kol dalyvis nesumoka šio mokesčio, pretenzijos nesvarstomos.

**SPECIALŪS PUNKTAI TRASOJE**

Varžybų trasoje bus įrengti maitinimo punktai, kuriuose varžybų dalyviams bus dalinami energetiniai gėrimai, vanduo, vaisiai.

**APDOVANOJIMAI**

100 km rungties apdovanojimai: 1 - 3 vietas užėmę vyrai ir moterys apdovanojami taurėmis. Piniginiai prizai (piniginiai prizai bus pervedami į dalyvio banko sąskaitą):

|  |  |  |
| --- | --- | --- |
| Vyrai | Vieta | Moterys |
| 400 € | 1 | 400 € |
| 200 € | 2 | 200 € |
| 100 € | 3 | 100 € |

Lietuvos čempionato nugalėtojams ir prizininkams bus įteikti medaliai.

Amžiaus grupių (V40 – V70 ir M40 - M70) nugalėtojai ir prizininkai apdovanojami atminimo dovanomis;

Visiems, pasiekusiems finišą per kontrolinį laiką, dovanojami atminimo medaliai.

**50 km rungties apdovanojimai:** 1 - 3 vietas užėmę vyrai ir moterys apdovanojami taurėmis bei informacija ruošiama

**10 x 10 km ir 2x10 km estafetės apdovanojimai:**

1 - 3 vietas užėmusios komandos komandine taure.

1 - 3 vietas užėmusios komandos nariams bus įteiktos rėmėjų dovanos.

2 x 10 km estafetės metinis apdovanojimas

Visiems, pasiekusiems finišą per kontrolinį laiką, dovanojami atminimo medaliai.

**VARŽYBŲ MARŠKINĖLIAI**

100 km rungties dalyviai gauna nemokamai marškinėlius.

**DALYVIŲ STARTINIS MOKESTIS**

**100 ir 50 km rungties dalyvių startinis mokestis:**

Iki 2022 06 15 – 15 €

Nuo 2022 06 16 iki 2022 06 30 – 20 €

Nuo 2022 07 01 iki 2022 07 03 – 25 €

**2x10 km estafetė:**

Iki 2022 06 15 - 10 € (komandai 20 €)

Nuo 2022 06 16 iki 2022 06 30 – 15 € (komandai 30 €)

Nuo 2022 07 01 iki 2022 07 03 – 20 € (komandai 40 €)

**10x10 km estafetė:**

Iki 2022 06 15 - 10 € (komandai 100 €)

Nuo 2022 06 16 iki 2022 06 30 – 15 € (komandai 150 €)

Nuo 2022 07 01 iki 2022 07 03 – 20 € (komandai 200 €)

**10 km virtualus bėgimas – 12 €**

Dalyvio startinis mokestis pervedamas į Sporto ir laisvalaikio klubas „Ednis“ - LT69 7044 0901 0332 2624 arba paspaudę aktyvią nuorodą ,,Registracija” per paysera.lt mokėjimo sistemą: spororenginiai.lt (registracija)

Jei užsiregistravęs asmuo per 7 darbo dienas nesumoka nurodyto starto mokesčio, jam bus atsiustas priminimas apie jo nepilnai užbaigtą varžybų registraciją. Mokėjimas turi būti vykdomas pagal mokėjimo dieną nustatytą starto mokesčio tarifą. Sumokėjus netinkamą starto mokestį, jis nebus užskaitomas!

***Dalyvio startinis mokestis negrąžinamas ir neperleidžiamas kitam dalyviui***

**DALYVIŲ REGISTRAVIMAS IR NUMERIŲ IŠDAVIMAS**

Visi dalyviai registruojasi internetinėje svetainėje – www.100kmrunning.lt

Registracija internetinėje svetainėje vyksta iki 2022 metų liepos 2 d. 24.00 val. Varžybų diena registracija vykdoma nebus. Apie numerių atsiėmimą liepos 2-3 d. informuosime vėliau. Dalyvis, tik tinkamai užpildęs registracijos formą ir sumokėjęs startinį mokestį įtraukiamas į varžybų startinį protokolą.

**VARŽYBŲ TRASA**

**100 km** – 50 ratų po 2 km.

**50 km** – 25 ratai po 2 km.

**10 km** – 5 ratai po 2 km.

Startas ir finišas Alytaus Dainų slėnyje.